Video: Karen Zoid en Tannie Evita sing hulle wense vir Zuma se staatsredeTannie Evita Bezuidenhout se #commityourselfie veldtog het nou ‘n musiekvideo. Foto: Verskaf. Karen Zoid, Hemelbesem en Zolani Mahola van die groep, Freshly Ground, het kragte saam met Tannie Evita Bezuidenhout gespan en ŉ musiekvideo vir Donderdag se staatsrede vrygestel. In die liedjie, Song for tomorrow, stel dié groep bekendes die kwessies wat Suid-Afrikaners wil hê aangespreek moet word tydens vanjaar se staatsrede. Die musiekvideo vorm deel van Tannie Evita en die satirikus, Pieter Dirk-Uys, se #commityourselfie-veldtog wat in Januarie van stapel gestuur is. Hulle het tydens die veldtog standpunt ingeneem teenoor oor korrupsie en pessimisme in die land. Tannie Evita het Suid-Afrikaners ook aangemoedig om ŉ selfie te neem waar hulle president Zuma en die regering vra om gesteelde geld terug te betaal en aan te wend vir die opbou van die land. Die foto’s is ook deel van die musiekvideo. Hier is die musiekvideo: